جامعہ فریدیہ

''

جامعہ العلوم الاسلامیہ آلفریدیہ () اسلام آباد میں فیصل مسجد کے قریب ایک اسلامی یونیورسٹی ہے ، جو 1971 میں مولانا عبداللہ غازی نے قائم کیا تھا اور وہ اکتوبر 1998 تک چانسلر رہے.

یہ اسلام آباد کا سب سے بڑا مدرسہ ہے اور اس میں 1,700 طلبہ اور 60 سے زیادہ اساتذہ موجود ہیں۔

تعارف 
1967 میں ، ایک چھوٹا سا مدرسہ  لال مسجد میں قائم کیا گیا تھا جس میں حفظ کی کلاس کے تقریبا 20 سے 25 طلباء موجود تھے۔ جگہ کی ضرورت بڑھنے پر کچھ عرصے کے بعد یہ ضرورت محسوس کی گئی کہ اس مدرسے کو چلانے کے لئے ایک بڑی جگہ کی ضرورت ہے تاکہ وقت گزرنے کے ساتھ بڑھتی ہوئی طلبہ کی ایک بڑی تعداد کو جگہ دی جاسکے۔ لہذا سیکٹر ای سیون میں مارگلہ پہاڑیوں کے دامن میں ایک مقام سیٹھ ہارون جعفر (Jaffer Brothers Pakistan)، حاجی اختر حسن (او ایس ڈی کشمیر افیئر اینڈ فنانس سیکرٹری آزاد کشمیر) اور  ایڈمرل محمد شریف کی مدد اور تعاون سے حاصل کیا گیا۔ زمین کا یہ ٹکڑا ایک پرانی مسجد سے منسلک تھا۔ اس کاوش کے نتیجے میں ایک مدرسہ تعمیرکا کام شروع کردیا گیا اور 1971 میں جامعہ کو موجودہ عمارت میں منتقل کردیا گیا، جامعہ کا نام "مدرسہ عربیہ اسلامیہ" تھا تاہم جب سیکٹر E-7 میں مارگلہ پہاڑیوں کے میدانوں میں منتقل کیا گیا تو سیٹھ ہارون ای ایچ جعفر کی تجویز پر اس کا نام فریدیہ اسکول رکھ دیا گیا، اور بعد میں جامعہ فریدیہ کے نام سے مشہور ہوا۔

مولانا عبداللہ کے قتل کے بعد، ان کے بیٹے مولانا عبدالعزیز کو چانسلر/مہتمم مقرر کیا گیا اور ان کے چھوٹے بھائی اور جامعہ کے نائب چانسلر/مہتمم مولانا عبدالرشید غازی، جو قائد اعظم یونیورسٹی سے فارغ التحصیل تھے اور اقوام متحدہ کے سابق سفیر تھے۔ انہو نے الفریدیہ سکول قائم کیا، جو کہ ایک مفت ہائی اسکول ہے جس میں ساتویں سے میٹرک تک کلاسز پڑھائی جاتی ہیں۔

شہرت

یہ جامعہ اسلام آباد کا سب سے بڑا اسلامی مدرسہ ہے اور وفاق المدارس العربیہ پاکستان جامعہ کو پاکستان کے ٹاپ 5 مدارس میں شمار کرتا ہے۔

روایتی درس نظامی کی تعلیم کے ساتھ ساتھ یہ ادارہ اپنے متعلقہ تدریسی پروگراموں کے لیے بھی جانا جاتا ہے۔ جس میں اسلامی معاشیات، اسلامی فقہ اور عربی زبان شامل ہیں۔

جامعہ نے متعدد پاکستانی اور عالمی شخصیات کی میزبانی کی ہے جن میں سعودی رہنما عبداللہ عمر نصف، سابق امام کعبہ محمد بن عبداللہ السبیل، پاکستانی سائنسدان ڈاکٹر عبدالقدیر خان اور دیگر علماء جن میں مفتی تقی عثمانی، زاہد الراشدی، عبد الرزاق اسکندر، ڈاکٹر قبلہ ایاز اور محمد حنیف جالندھری شامل ہیں۔

کیمپس

جامعہ فیصل مسجد سے ملحقہ سیکٹر ای 7 اسلام آباد کے شمال مشرق میں واقع ہے،

کیمپس کو چار حصوں میں تقسیم کیا گیا ہے جس کا نام چار خلفاء راشدین کے نام پر رکھا گیا ہے۔

جامع مسجد

تاریخی طور پر جامعہ کی تعمیر سے پہلے، "طوبہ مسجد" کے نام سے ایک پرانی مسجد قریبی گاؤں کے مکینوں نے تعمیر کی تھی، تاہم کچھ عرصے بعد اس مسجد کو جامعہ میں شامل کر کے جامع مسجد میں توسیع کر دی گئی جسے بعد میں جامع مسجد عبداللہ غازی شہید کا نام دیا گیا۔

الفریدیہ ہائی اسکول

الفریدیہ ہائی اسکول ایک پبلک ہائی اسکول ہے، جو ساتویں سے میٹرک تک طلبہ کو کلاسز فراہم کرتا ہے جسے مولانا عبدالرشید غازی نے قائم کیا تھا۔

لائبریری 

مرکزی عمارت کے سامنے واقع بیت الحکمہ لائبریری کا نام اسلامی سنہری دور کے دوران بغداد میں ایک فکری مرکز کے نام پر رکھا گیا ہے، اس میں تین ہزار سے زائد کتابیں اور جرائد موجود ہیں جن میں دائرۃ المعارف بریٹانیکا کی تمام 32 جلدیں ہیں۔

مکتبہ فریدیہ

مکتبہ فریدیہ کتابوں کی دکان جو کہ جامعہ فریدیہ کی ایک ذیلی کمپنی ہے، مکتبہ فریدیہ 1982 میں طلباء کو تعلیمی کتابیں اور دیگر لوازمات حاصل کرنے کے لیے قائم کیا گیا۔

اے کیو خان ​​ٹریل 

2002 میں جامعہ نے فیصل مسجد سے جامعہ تک پیدل چلنے والا راستہ بنایا، یہ پاکستانی سائنسدان ڈاکٹر عبدالقدیر خان کی مالی مدد سے تعمیر کیا گیا، اس لیے اسے "اے کیو خان ​​ٹریل" کا نام دیا گیا۔

مزید دیکھیے 
 فریدیہ یونیورسٹی آفیشل ویب سائٹ
 فریدیہ یونیورسٹی انسٹاگرام

1966ء میں قائم ہونے والے تعلیمی ادارے
اسلام آباد کی جامعات و دانشگاہیں
اسلامی جامعات و دانشگاہیں
پاکستان میں 1966ء کی تاسیسات
پاکستان میں اسلام
دیوبندی تعلیمی ادارے
پاکستان میں مدارس
1992ء میں قائم ہونے والے تعلیمی ادارے
پاکستان میں 1992ء کی تاسیسات
پاکستان میں 1971ء کی تاسیسات
1971ء میں قائم ہونے والے تعلیمی ادارے
ویکی ڈیٹا سے مطابقت رکھنے والی مختصر تفصیل
Articles using infobox university